钦定古今图书集成/明伦汇编/闺媛典/第253卷 > 朱氏女
## 钦定古今图书集成/明伦汇编/闺媛典/第253卷 > 朱氏女

按《婺源县志》：“朱氏女，名长闺，沱川文学朱曰邻孙女，
许聘余起凤。凤五世祖母及祖母皆以节孝闻。女幼
端静，邻授以《列女传》《毛诗》诸书，皆能剖晰大义未笄，
起凤没，女闻讣，不食累日，悲号几绝，奔余抱主谒庙，
筑茔虚右，自待独处一小楼，图凤像，旦夕与俱，冬纺
夏绩，养凤母十年而没。”